**ภาคผนวก จ**

**โครงการของรูปแบบการพัฒนา**

**โครงการหมู่บ้านต้นแบบ ส่งเสริมวิถีชีวิตแบบประชาธิปไตย อันมีพระมหากษัตริย์ทรงเป็นประมุข ประจำปี 2557 อำเภอเพ็ญ จังหวัดอุดรธานี**

**…………………………………………**

**1. หลักการและเหตุผล**

รัฐธรรมนูญแห่งราชอาณาจักรไทย ได้บัญญัติให้รัฐบาลดำเนินการแนวนโยบายด้านการมีส่วนร่วมของประชาชน โดยให้มีการส่งเสริมและให้การศึกษาแก่ประชาชนเกี่ยวกับการพัฒนาการเมืองและ การปกครองระบอบประชาธิปไตยอันมีพระมหากษัตริย์ทรงเป็นประมุข ซึ่งรัฐบาลได้กำหนดนโยบายภายใต้แนวทางพื้นฐานประการหนึ่ง คือ พัฒนาประชาธิปไตยและระบบการเมืองให้มีความมั่นคง มีการปฏิบัติตามกฎหมายและบังคับใช้กฎหมายอย่างเสมอภาค เป็นธรรม เป็นที่ยอมรับของสากล และนโยบายเร่งด่วนที่ดำเนินการคือ เสริมสร้างความสมานฉันท์และสามัคคีของคนในชาติให้เกิดขึ้นโดยเร็ว ใช้แนว ทางสันติรับฟังความเห็นจากทุกฝ่ายและหลีกเลี่ยงการใช้ความรุนแรงในการแก้ไขปัญหาของชาติในทุกกรณี รวมทั้งฟื้นฟูระเบียบ สังคม และบังคับใช้กฎหมายอย่างเท่าเทียมกันและเป็นธรรมทุกฝ่าย

จากแนวนโยบายดังกล่าว กรมการปกครองจึงได้นำมากำหนดเป็นยุทธศาสตร์กรมการปกครอง ประจำปี 2552 - 2555 ประเด็นยุทธศาสตร์ ที่ 1 พัฒนาการบริหารงานอำเภอบูรณาการและระบบการปกครองท้องที่ โดยมีเป้าหมายหลัก คือ การปกครองระบอบประชาธิปไตยระดับฐานรากมีความเข้ม แข็งด้วยการสนับสนุนการมีส่วนร่วมทางการเมืองการปกครองของประชาชน เสริมสร้างอาสาสมัครต้น แบบประชาธิปไตยและขยายเครือข่ายประชาธิปไตยและส่งเสริมการจัดกิจกรรมวิถีชีวิตประชาธิปไตยในระดับหมู่บ้าน

เพื่อให้การดำเนินโครงการครอบคลุมพื้นที่ทุกหมู่บ้านและเป็นการสนองตอบต่อนโยบายของรัฐบาลและกระทรวงมหาดไทย ตลอดจนทำให้ยุทธศาสตร์กรมการปกครองได้ไปสู่การปฏิบัติอย่างเป็นรูปธรรม และเกิดผลสัมฤทธิ์ อำเภอเพ็ญจึงได้จัดทำโครงการหมู่บ้านต้นแบบส่งเสริมวิถีชีวิตแบบประชาธิปไตยอันมีพระมหากษัตริย์ทรงเป็นประมุข ประจำปี 2557 ขึ้น

**2. วัตถุประสงค์**

2.1 เพื่อให้ประชาชนมีความรู้ความเข้าใจในหลักการปกครองระบอบประชาธิปไตยอันมีพระมหากษัตริย์ทรงเป็นประมุข สามารถนำหลักการสำคัญของวิถีชีวิตแบบประชาธิปไตยมาใช้ในการดำเนินชีวิตได้อย่างเป็นรูปธรรมและต่อเนื่อง

2.2 เพื่อสร้างความปรองดองสมานฉันท์ลดการเผชิญหน้าและสร้างจิตสำนึกร่วมของคนในชาติที่จะยึดมั่นในการปกครองระบอบประชาธิปไตย อันมีพระมหากษัตริย์ทรงเป็นประมุข

2.3 เพื่อเสริมสร้างความเข้มแข็งการปกครองระบอบประชาธิปไตยในหมู่บ้านโดยพัฒนาบทบาทและส่งเสริมกิจกรรมวิถีชีวิตแบบประชาธิปไตยของอาสาสมัครต้นแบบประชาธิปไตยอย่างต่อเนื่อง

2.4 เพื่อส่งเสริมให้ประชาชนได้น้อมนำหลักปรัชญาเศรษฐกิจพอเพียง และหลักการทรงงานของพระบาทสมเด็จพระเจ้าอยู่หัวมาใช้เป็นแนวทางในการปฏิบัติงานและดำเนินชีวิต

**3. เป้าหมาย**

ประชาชนผู้มีสิทธิเลือกตั้ง ในหมู่บ้านด่าน ตำบลเชียงหวาง อำเภอเพ็ญ จังหวัดอุดรธานี จำนวน 320 คน

**4. วิธีดำเนินการ**

4.1 อำเภอคัดเลือกหมู่บ้านที่มีศักยภาพ มีความเข้มแข็ง เป็นหมู่บ้านต้นแบบประชาธิปไตย

4.2 แจ้งชุดปฏิบัติปฏิบัติการประจำตำบล ผู้ใหญ่บ้าน คณะกรรมการหมู่บ้าน ร่วมกัน

พิจารณาคัดเลือกอาสาสมัครพัฒนาประชาธิปไตย รวมทั้งสิ้น คน

4.3 ฝึกอบรมอาสาสมัครต้นแบบประชาธิปไตย เพื่อถ่ายทอดขยายผลไปสู่การปฏิบัติได้อย่างมีประสิทธิภาพ

4.4 มอบหมายภารกิจให้อาสาสมัครต้นแบบประชาธิปไตย จัดทำแผนปฏิบัติงานของ

อาสาสมัครต้นแบบประชาธิปไตยในหมู่บ้านของตนอย่างน้อยเดือนละ ๑ ครั้ง

4.5 จัดทำฐานข้อมูลอาสาสมัครต้นแบบประชาธิปไตย ทั้งหมดที่ผ่านการฝึกอบรมเพื่อเป็นฐานข้อมูลและเป็นเครือข่ายในการติดต่อประสานงาน

4.6 อำเภอตรวจติดตาม ประเมินผล

**5. ระยะเวลาดำเนินการ**

ภายในเดือน สิงหาคม 2557

**6. สถานที่ดำเนินการ**

หอประชุมที่ว่าการอำเภอเพ็ญ

**7. งบประมาณ**

งบประมาณจากกรมการปกครอง จำนวน 15,000.- บาท ดังนี้

7.1 ค่าวิทยากร 3 คน ๆ ละ 400 บาท (3 x 400) เงิน 1,200.- บาท

7.2 ค่าอาหารกลางวัน/อาหารว่าง/เครื่องดื่ม

จำนวน 720 คน ๆ ละ 100 บาท (720 x 100) เงิน 32,000.- บาท

7.3 ค่าจัดสถานที่ ป้าย เครื่องเสียง เงิน 800.- บาท

**รวมทั้งสิ้น 34,000.- บาท(สามหมื่นสี่พันบาทถ้วน)**

**8. ผู้รับผิดชอบโครงการ**

ที่ทำการปกครองอำเภอเพ็ญ

**9. ผลที่คาดว่าจะได้รับ**

9.1 ประชาชนมีความรู้ความเข้าใจในการปกครองระบอบประชาธิปไตยอันมี

พระมหากษัตริย์ทรงเป็นประมุข โดยเฉพาะเกี่ยวกับวิถีชีวิตแบบประชาธิปไตยและนำไปปรับใช้ในชีวิตประจำวันได้อย่างเป็นรูปธรรม

9.2 ประชาชนทุกหมู่เหล่ามีความจงรักภักดีและเทิดทูนในสถาบันชาติ ศาสนา

พระมหากษัตริย์

9.3 ประชาชนเกิดความปรองดองสมานฉันท์และความสามัคคี โดยยึดหลักการของวิถีชีวิตแบบประชาธิปไตย

9.4 ประชาชนมีความรู้ความเข้าใจหลักปรัชญาเศรษฐกิจพอเพียงและหลักการทรงงานของพระบาทสมเด็จพระเจ้าอยู่หัว และสามารถนำมาใช้เป็นแนวทางในการปฏิบัติงานและการดำเนินชีวิตได้อย่างมีความสุข

**10. ผู้เสนอโครงการ**

( นางสุนทรี ส่อนชัย )

ปลัดอำเภอกลุ่มงานบริหารงานปกครอง

**11. ผู้เห็นชอบโครงการ**

( นายณฐพล วิถี )

ปลัดอำเภอหัวหน้ากลุ่มงานบริหารงานปกครอง

**12. ผู้อนุมัติโครงการ**

( นายจิรศักดิ์ ศรีคชา )

นายอำเภอเพ็ญ